  Наталья Тетерина 26-тӥ пӧсьтолэзе Удмуртилэн шоркараз Кубыз фестиваль йылпумъяськоз. Кык арня пала кыстӥськем ужрадлэн берпуметӥ нуналаз 15 часын Чеберлыко киужъёсъя элькун юртын кубызчиосын пумиськон но мастер-классъёс ортчозы, ивортэ Кубыз фестивальлэн радъясь комитетэз. Ижкаре семьяезлэсь дышетскем берпуметӥез кубызчи Михаил Романов вуоз, али со Казаньын улэ. Озьы ик программаын кубызчилэсь Миклош Дэметэрлэсь кубызэн шудонъя мастер-класс но Чудья Женилэн кубызъя дышетон книгаеныз тодматон. Ужрад нырысь ик калык инструментъёсты лэсьтӥсьёс, озьы ик кутскись быдэстӥсьёс, крезен но мукет инструментъёсын шудӥсьёс понна чакламын Кубыз фестивальлэн радъясь комитетэзНош 19 часысен 22 часозь Киров нимо паркысь фан-зонаын бадӟым концерт радъяськоз. Отчы пыриськозы Бигерысь кубызчи Михаил Романов, Румыниысь мадьяр кубызчи Миклош Дэметэр, Татарстанлэн Балтаси ёросысьтыз «Сырья зоутъёс» кырӟанъя ансамбль, Удмуртиысь фольклор кырӟанъя но эктонъя «Айкай» театрысь артистъёс, «Эктон корка» студия но туала крезьгурчиос. Фестивальлэн одӥгез ужпумез – кубызэн пӧртэм шудон амалъёсты возьматыны: нырысь ик вашкалазэ, шошма удмуртъёс пӧлын вӧлмемзэ, кыкетӥез – сцена вылын улӟытэмзэ. Куинетӥез – авторско-эксперименальнойзэ Кубыз фестивальлэн радъясь комитетэзТодэ вайытом, Ижкарын 12-26 пӧсьтолэзе ортчись Кубыз фестивалез мадьяр этнографлэн, кубызчилэн, кылчилэн Миклош Дэметэрлэн «Кубызлэн шаераз» адӟытонэз усьтӥз.  Тегъёс: Лулчеберет Ижкар Удмуртия удмуртъёс крезьгурчиос крезьгур  